## Pravilnik o izmjenama i dopunama Pravilnika o održavanju i izboru vatrogasnih aparata

### NN 103/1996 (6.12.1996.), Pravilnik o izmjenama i dopunama Pravilnika o održavanju i izboru vatrogasnih aparata

# **MINISTARSTVO UNUTARNJIH POSLOVA**

Na temelju članka 22. stavak 3. Zakona o zaštiti od požara ("Narodne
novine", broj 58/93.) ministar unutarnjih poslova donosi

## **PRAVILNIK**

### **O IZMJENAMA I DOPUNAMA PRAVILNIKA O ODRŽAVANJU I IZBORU VATROGASNIH APARATA**

Članak 1.

U Pravilniku o održavanju i izboru vatrogasnih aparata ("Narodne novine",
broj 35/94 i 55/94) u članku 2. stavku 1. iza alineje 14. dodaju se nove
alineje 16., 17. i 18. koje glase:

"- javni prijevoz je prijevoz (gradski, međugradski i dr.) koji je pristupačan
svim korisnicima prijevoznih usluga pod jednakim uvjetima;

- prijevoz za vlastite potrebe je prijevoz (robe i osoba) što ga obavljaju
pravne osobe, tijela državne uprave i obrtnici radi zadovoljavanja potreba
u obavljanju svoje djelatnosti;

- suhi zatvoreni prostor je zatvoreni prostor u kojem relativna vlažnost
zraka nije veća od 80%."

Članak 2.

Članak 4. mijenja se i glasi:

"Redovni pregled može obavljati korisnik aparata, ovlaštena pravna osoba,
ovlašteno tijelo državne uprave ili ovlašteni obrtnik, a periodični pregled
i kontrolno ispitivanje ovlaštena pravna osoba, ovlašteno tijelo državne
uprave ili ovlašteni obrtnik."

Članak 3.

U članku 5. iza stavka 2. dodaju se stavci 3. i 4. koji glase:

"Vlasnik ili korisnik vatrogasnih aparata dužan je o održavanju aparata
voditi evidenciju.

"Evidencija iz stavka 3. ovog članka sadrži podatke o tipu, tvorničkom
broju, datumu pregleda, nazivu pravne osobe, tijela državne vlasti ili
obrtniku koji su održavali vatrogasni aparat, te o uočenim nedostacima
i njihovom otklanjanju."

Članak 4.

Članak 6. mijenja se i glasi:

"Uočene nedostatke korisnik je obvezan odmah ukloniti sam, a ako su
nedostaci takvi da ih ne može sam otkloniti, mora ih odmah otkloniti putem
ovlaštene pravne osobe, ovlaštenog tijela državne uprave ili ovlaštenog
obrtnika."

Članak 5.

U članku 8. dodaju se stavci 2. i 3. koji glase:

"Kod periodičnog pregleda aparata punjenih prahom nakon isteka druge
godine od dana prodaje i kod svakog slijedećeg periodičnog pregleda obaviti
sve radnje propisane stavkom 1. ovog članka a umjesto radnje propisane
točkom 4. navedenog stavka treba smanjiti tlak pogonskog plina u aparatu
na tlak okoline i provjeriti stanje praha glede sipkosti, pojave grudica
i stranih tijela.

Izvršeni periodični pregled, sukladno stavku 2. ovog članka, potvrditi
ljepljenjem samoljepljive naljepnice koja mora biti takve kvalitete da
zadovolji ispitivanje prema HRN N.M1.001. točka 7.14. (slika 1. u prilogu),
na usponsku cijev."

Članak 6.

U članku 9. točka 4. mijenja se i glasi:

"4. upisivanje izvagane mase bočice i datuma vaganja na samoljepivu
naljepnicu (slika 2 u prilogu) i ljepljenje na bočicu, a naljepnica mora
biti takve kvalitete da zadovolji ispitivanje prema HRN N.M1.001. točka
7.14. Bočice starije od 20 godina odbacuju se ako proizvođač bočice nije
propisao duži vijek trajanja bočice."

Članak 7.

Članak 10. mijenja se i glasi:

"Nakon izvršenog periodičnog pregleda na aparat postaviti oznaku (naljepnica,
zaštitna traka, boja ili sl.) bez čijeg oštećenja se aparat ne može rastaviti
te aparat označiti naljepnicom (slika 3. u prilogu). Bušenjem rupa na naljepnici
označiti mjesec i godinu kada je potrebno izvršiti ponovni periodični pregled
i oznaku (šifru) stručne osobe koja je izvršila pregled.

Prilikom zamjene naljepnice, kod periodičnog pregleda na novu naljepnicu,
prenijeti godinu u kojoj je potrebno izvršiti ponovno kontrolno ispitivanje.
Ukoliko je periodični pregled obavila ovlaštena pravna osoba koja nije
obavila i kontrolno ispitivanje naljepnica na kojoj je označeno kontrolno
ispitivanje ne skida se sa aparata, osim ako nije tako oštećena da nije
moguće čitanje podataka s naljepnice."

Članak 8.

Članak 12. mijenja se i glasi:

"Kontrolnom ispitivanju prema ovom Pravilniku podliježu vatrogasni aparati
čiji je radni tlak manji od 2,5 MPa."

Članak 9.

U članku 13. stavak 1. točka 7. mijenja se i glasi:

"7. punjenje spremnika vodom čija temperatura ne smije biti viša od
200 C ni niža od 50 C uz dodatak inhibitora korozije te tlačno ispitivanje
čvrstoće spremnika ispitnim tlakom za 50% većim od dopuštenog radnog tlaka,
ili najmanje za 5 bara većim od tog tlaka. Povećanje ispitnog tlaka na
zadanu vrijednost mora se izvršiti u vremenu do 30 sekundi. Posuda mora
biti pod tlakom dovoljno dugo da se može izvršiti pregled, ali ne kraće
od 30 sekundi. Ako se prilikom ispitivanja uoče oštećenja, propuštanje
ili trajne deformacije, spremnik obvezno odbaciti i onemogućiti njegovu
daljnju uporabu;"

U točci 9. iza riječi: "izvršilo" briše se zarez i dodaju se riječi:
"osim za spremnike aparata s prahom,".

Točka 10. mijenja se i glasi:

"10. prije ponovnog punjenja spremnika aparata s prahom na dno spremnika
staviti prsten, izrađen od metala otpornog na koroziju, (slika 4. u prilogu)
na kojem treba na neizbrisiv način označiti godinu u kojoj treba izvršiti
ponovno kontrolno ispitivanje. Brojčano označavanje na neizbrisiv način
drugog i slijedećih kontrolnih ispitivanja treba izvršiti na istom prstenu
utiskivanjem dviju zadnjih znamenki godine u kojoj ispitivanje treba obaviti
pri čemu ne smije doći do deformacije prstena."

Članak 10.

Članak 15. mjenja se i glasi:

"Nakon izvršenog kontrolnog ispitivanja na aparat postaviti oznaku (naljepnica,
zaštitna traka, boja ili sl.) bez čijeg oštećenja se aparat ne može rastaviti
te aparat označiti naljepnicom (slika 3. u prilogu). Bušenjem rupa na naljepnici
označiti mjesec i godinu kada je potrebno izvršiti ponovno kontrolno ispitivanje
i šifru (oznaku) stručne osobe koja je izvršila pregled."

Članak 11.

U članku 18. iza riječi: "aparata" dodaje se zarez i riječi "o uočenim
nedostacima i njihovom otklanjanju"

Članak 12.

U članku 19. iza stavka 1. dodaju se stavci 2. i 3. koji glase:

"Djelatnici koji nemaju status stručne osobe mogu obavljati pojedine
poslove održavanja vatrogasnih aparata samo pod nadzorom stručne osobe.

Poslove održavanja ne smiju obavljati djelatnici koji nisu u stalnom
radnom odnosu u ovlaštenoj pravnoj osobi, tijelu državne uprave ili kod
obrtnika za koje obavljaju radove."

Članak 13.

U članku 20. dodaje se stavak 2. koji glasi:

"Poslovi održavanja mogu se obavljati samo u prostoru za koji je pribavljena
isprava iz članka 24. stavka 1. alineje 1. ovog Pravilnika ili je naknadnim
rješenjem Ministarstva unutarnjih poslova Republike Hrvatske odobreno da
se u njemu mogu obavljati određeni poslovi održavanja."

Članak 14.

U članku 21. na kraju točke 12. zamjenjuje se točka sa zarezom i dodaju
se točke 13. i 14. koje glase: "13. vlagomjer, 14. set žigova sa oznakama
od 0 do 9."

Članak 15.

U članku 24. dodaje se stavak 2. koji glasi:

"Zahtjev iz stavka 1. ovog članka odbit će se ako podnosilac zahtjeva
ne udovoljava odredbe iz članka 19., 20., 21., 22. i 24. ovog Pravilnika."

Članak 16.

Članak 26. mijenja se i glasi:

"Tečaj mogu pohađati osobe koje imaju najmanje srednju stručnu spremu
tehničkog usmjerenja."

Članak 17.

U članku 27. riječi "poduzeća i druge pravne osobe" zamjenjuju se riječima
"pravne osobe i tijela državne uprave".

Članak 18.

Naslov poglavlja VI. mjenja se i glasi:

"IZBOR VRSTE I KOLIČINE VATROGASNIH APARATA ZA ZAŠTITU GRAĐEVINA I OZNAČAVANJE
MJESTA POSTAVLJANJA APARATA"

Članak 19.

Iza članka 32. dodaje se članak 32. A koji glasi:

"Mjesto postavljanja vatrogasnog aparata u prostorijama čija površina
je veća od 50 m2 mora se označiti naljepnicom najmanjih dimenzija 150x150
mm, s oznakom vatrogasnog aparata.

Naljepnica iz stavka 1. ovog članka mora biti obojena pretežito bojom
RAL 3000, i mora biti postavljena dovoljno visoko da njenu uočljivost ne
ometa sadržaj prostora."

Članak 20.

U članku 36. riječi: "Poduzeća i druge pravne osobe" zamjenjuju se riječima
"Pravne osobe i tijela državne uprave".

Članak 21.

Članak 38. mijenja se i glasi:

"Minimalni broj potrebnih vatrogasnih aparata za zaštitu motornih vozila
prikazan je u tablici 2. (u prilogu)."

Članak 22.

Članak 41. mijenja se i glasi:

"Novčanom kaznom u iznosu od 10.000,00 do 15.000,00 kuna kaznit će se
za prekršaj pravna osoba:

1. ako obavlja periodični pregled ili kontrolno ispitivanje bez ovlasti
(članak 4.);

2. ako ne obavlja redovne preglede u propisanom roku ili o tome ne vodi
evidenciju, ili je ne vodi na propisani način (članak 5. stavak 2., 3.
i 4.);

3. ako ne obavlja periodične preglede u propisanom roku (članak 7.);

4. ako periodični pregled ne obavlja na propisan način (članak 8. i
9.),

5. ako nakon periodičnog pregleda na naljepnicu ne unese propisane podatke
ili unese neistinite podatke (članak 10.);

6. ako dotrajale dijelove i/ili sredstva za gašenje ne zamjenjuje istovrsnim
rezervnim dijelovima i/ili sredstvima za gašenje proizvođača, odnosno dijelovima
i/ili sredstvima za gašenje odobrenim od proizvođača (članak 11.);

7. ako kontrolno ispitivanje ne obavi najmanje svake pete godine i/ili
ga obavi na nepropisan način (članak 13.);

8. ako aparat napuni neispravnim sredstvom za gašenje požara odnosno
neispravnim plinom (članak 14.);

9. ako nakon kontrolnog ispitivanja na naljepnicu ne unese propisane
podatke ili unese neistinite podatke (članak 15.);

10. ako ne vodi evidenciju o izvršenim periodičnim pregledima i kontrolnim
ispitivanjima ili ako je ne vodi na propisani način (članak 18.);

11. ako periodični pregled ili kontrolno ispitivanje za ovlaštenu pravnu
osobu obavi djelatnik koji nije u stalnom radnom odnosu s pravnom osobom
(članak 19.);

12. ako periodični pregled ili kontrolno ispitivanje obavi izvan pregledanog
prostora (članak 20. stavak 2.);

13. ako prilikom održavanja vatrogasnih aparata prema odredbama ovog
Pravilnika koristi opremu koja nije periodički pregledana i baždarena (članak
22.);

14. ako periodični pregled ili kontrolno ispitivanje obavi djelatnik
koji nema položen stručni ispit za održavanje vatrogasnih aparata (članak
25.);

15. ako osposobljavanje stručnih osoba za održavanje vatrogasnih aparata
obavlja bez ovlasti Ministarstva unutarnjih poslova (članak 27.)

16. ako mjesto postavljanja vatrogasnog aparata ne označi naljepnicom
(članak 32A.);

Za prekršaj iz stavka 1. ovog članak kaznit će se novčanom kaznom u
iznosu od 3000,00 do 4000,00 kuna i odgovorna osoba u pravnoj osobi ili
stručnoj službi."

Članak 23.

Članak 42. mijenja se i glasi:

"Novčanom kaznom u iznosu od 4000,00 do 5000,00 kuna kaznit će se za
prekršaj obrtnik:

1. ako obavlja periodični pregled ili kontrolno ispitivanje bez ovlasti
(članak 4.);

2. ako ne obavlja redovne preglede u propisanom roku ili o tome ne vodi
evidenciju, ili je ne vodi na propisani način (članak 5. stavak 2., 3.
i 4.);

3. ako ne obavlja periodične preglede u propisanom roku (članak 7.);

4. ako periodični pregled ne obavlja na propisan način (članak 8. i
9.);

5. ako nakon periodičnog pregleda na naljepnicu ne unese propisane podatke
ili unese neistinite podatke (članak 10.);

6. ako dotrajale dijelove i/ili sredstva za gašenje ne zamjenjuje istovrsnim
rezervnim dijelovima i/ili sredstvima za gašenje proizvođača, odnosno dijelovima
i/ili sredstvima za gašenje odobrenim od proizvođača (članak 11.);

7. ako kontrolno ispitivanje ne obavi najmanje svake pete godine i/ili
ga obavi na nepropisan način (članak 13.)

8. ako aparat napuni neispravnim sredstvom za gašenje požara odnosno
neispravnim plinom (članak 14.);

9. ako nakon kontrolnog ispitivanja na naljepnicu ne unese propisane
podatke ili unese neistinite podatke (članak 15.);

10. ako ne vodi evidenciju o izvršenim periodičnim pregledima i kontrolnim
ispitivanjima ili ako je ne vodi na propisani način (članak 18.);

11. ako periodični pregled ili kontrolno ispitivanje za ovlaštenu radnju
obavi djelatnik koji nije u stalnom radnom odnosu kod obrtnika (članak
19.);

12. ako periodični pregled ili kontrolno ispitivanje obavi izvan pregledanog
prostora (članak 20. stavak 2.);

13. ako prilikom održavanja vatrogasnih aparata prema odredbama ovog
Pravilnika koristi opremu koja nije periodički pregledana i baždarena (članak
22.);

14. ako periodični pregled ili kontrolno ispitivanje obavi djelatnik
koji nema položen stručni ispit za održavanje vatrogasnih aparata (članak
25.);

15. ako mjesto postavljanja vatrogasnog aparata ne označi naljepnicom
(članak 32A.);

Članak 24.

Članak 43. briše se.

Članak 25.

![](dodatni/366041.gif)

![](dodatni/366042.gif)

Članak 27.

U svim člancima Pravilnika riječi "pritisak", "poduzeće", "radnja" u
različitom padežu zamjenjuju se riječima "tlak", "pravna osoba ili tijelo
državne uprave", "obrtnik" u odgovarajućem padežu.

Članak 28.

Pravne osobe, tijela državne uprave i obrtnici koji su ishodili ovlasti
za održavanje vatrogasnih aparata po dosadašnjim propisima moraju uskladiti
opremu sukladno članku 15. ovog Pravilnika u roku od mjesec dana od dana
stupanja na snagu ovog Pravilnika.

Članak 29.

Pravne osobe, tijela državne uprave i obrtnici moraju označiti mjesto
postavljanja vatrogasnog aparata sukladno odredbi članka 35A. Pravilnika
u roku od 6 mjeseci od dana stupanja na snagu ovog Pravilnika.

Članak 30.

Ovaj Pravilnik stupa na snagu osmog dana od dana objave u "Narodnim
novinama".

Broj: 511-01-90-4666/1-1996.
Zagreb, 26. studenoga 1996.

Ministar
**Ivan Jarnjak,** v. r.

Pravilnik, NN 103/1996-1998